**Úradná správa ŠTK ObFZ Trebišov k SR 2021/22**

1. Prihlášky do súťaží je klub povinný pre každé družstvo zvlášť podať **od 21.06.2021 do 05.07.2021.** Prihlasovanie družstiev bude vykonávané len formou elektronickej prihlášky v systéme ISSF. Klubový manažér si vytvára jednotlivé družstvá na SR 2021-2022 a následne v systéme ISSF - elektronická podateľňa – prihláška do súťaže zaregistruje prihlášku daného družstva. Elektronická prihláška sa podáva za každé družstvo a kategóriu zvlášť. Jednotlivé družstvá, aj v súťažiach mládeže, sú povinné zaregistrovať aj štadión, ktorý je v prihláške do súťaže povinná položka.

2. FK sú povinné v prihláškach svojich družstiev do súťaží v ISSF uvádzať **žrebovacie čísla** v časti „Požadované žrebovacie číslo“ a výnimky v časti „Požadovaná výnimka pre ÚHČ“, pričom dôvod majú uviesť v časti „Poznámka“. Zmena žrebovacieho čísla bude možná na základe vzájomnej dohody klubov podaním v systéme ISSF na komisiu ŠTK.

3. V prihláške do súťaže ako aj v ISSF žiada ŠTK o vykonanie **aktualizácie údajov** –kontaktných údajov osôb, telefonických kontaktov, mailových adries a adries klubov tak, aby tieto mohli byť aktualizované do Rozpisu súťaží pre nový SR.

4. VV ObFZ schválil na návrh ŠTK **termín začiatku nového súťažného ročníka v VI. lige** na 25.07.2021, sú plánované vložené kolá v strede týždňa na štátne sviatky 01.09.2021 (streda) a 15.09.2021 (streda), termín začiatku nového súťažného ročníka v VII. lige bude určený dodatočne podľa počtu prihlásených, **termín začiatku súťaží mládeže** je plánovaný na koniec augusta, bude upresnený podľa počtu prihlásených družstiev,

5. V zmysle RS v SR 2021-2022 pre FK sa stanovuje **štartovné**, ktoré bude v zbernej faktúre. Po odhlásení družstva po uzavretí súťaží komisiou ŠTK sa štartovné nevracia. Pre uhradenie štartovného bude vystavená zberná faktúra v mesiaci júl 2020, ktorú bude FK povinný uhradiť do doby splatnosti. Družstvá musia mať v dobe podania prihlášky do súťaže **uhradené všetky zberné faktúry** (ak nie je platba spárovaná v ISSF, je potrebné predložiť potvrdenie o úhrade na sekretariát ObFZ).

6. V zmysle uznesenia Konferencie ObFZ zo dňa 21.02.2020 je u štartu družstva dospelých **v VI. lige** ObFZ **povinnosť mať** v riadnych dlhodobých súťažiach zaradené **aspoň 1 mládežnícke družstvo**. Bez splnenia tejto podmienky nebude družstvo dospelých zaradené do VI. ligy ObFZ Trebišov. Podmienku splnia FK, ktoré prihlásia svoje družstvo do kategórie U19, U15 alebo U11. Spoločné družstvo mládeže sa ráta iba pre jeden FK.

7.**V ISSF boli vytvorené súťaže**:

Dospelí - VI. liga

VII. liga

Dorastenci - V. liga U19 - štartovať môžu hráči nar. 01.01.2003 a mladší

Žiaci - III. liga U15 - štartovať môžu hráči nar. 01.01.2007 a mladší

Prípravka - Prípravka U11 - štartovať môžu hráči nar. 01.01.2011 a mladší

V Trebišove, 21.06.2021 ŠTK ObFZ Trebišov